Yani Afri

Yani Afri nyaéta hiji supir angkot anu ngaleungit nalika jaman réformasi 1998 di Indonésia. Saméméhna, Yani Afri aktip dina partéy Démokrat Indonésia (PDI) jeung miluan ngadukung Megawati Sukarnoputri salaku calon pikeun ngagantikeun Soeharto. Keur harita, tilu poé saméméh pamilihan, nalika Yani nuju kampanye, anjeunna ditéwak kalayan tuduhan ngahasut karusuhan. Yani Afri ngaleungit dina April 1997 di Jakarta. Numutkeun laporan, anjeunna terahir pamitan pikeun ngiringan kampanye nganggo motor jeung sempet trahir katingal di Kelapa Gading.

 Panéangan 
Sanggeus kajadian éta, indung jeung pamajikanana ogé milarian ayana Yani Afri, nanyakeun ka kantor pulisi jeung Komando Distrik Militer (Kodim). Katerangan ti Kodim TNI yén maranéhanana geus ngabebaskeun Yani Afri, ngan kanyataanna, anjeunna henteu pernah uih deui ka bumi nepika ayeuna. Ti kulawargana ogé nyobian ngalaporkeun ka Lembaga Bantuan Hukum sareng aktivis hak asasi manusa, Munir, tapi ogé henteu hasil.

Kasus panyulikan Yani Afri nyababkeun trauma pikeun kulawargana. Pamajikanana, Tinah, sok ngingetkeun barudakna méh ulah reuseup teuing ulin jauh ti imah sangkan teu diculik. Sanggeus Yani Afri leungit, Tinah mutuskeun pindah ka Tangerang sareng damel saayana, kalebet ngajual papakéan di Tanjung Priuk, Jakarta Kalér. 

 Kahirupan pribadi 
Yani Afri gaduh hiji pamajikan, Tinah, jeung tilu murangkalih. Salah sahiji murangkalihna, Hardingga, sareng indungna, Tuti Koto, masih aktip ngabela jalma-jalma anu leungit nalika reformasi 1998.

 Rujukan 

Kategori:Jelema anu leungit di Indonésia
Kategori:Jalma hirup